Lav et referat af nedenstående tekst:

Tekst:
Klokken er syv, og morgenmaden er kommet på bordet i den nordjyske Venstre-politiker Marie Bjerres étværelses lejlighed i det indre København. Det er her, hun overnatter de fire dage om ugen, hun er i København for at deltage i arbejdet på Christiansborg. Men denne tirsdag har hun haft manden Jan Holst Bjerre og de to døtre Elisabeth og Leonora med på overnatning, så de kan komme med til Folketingets åbning. - Det betyder ret meget for mig, at i hvert fald vores ældste datter får et indblik i, hvor det er henne, jeg arbejder, siger Marie Bjerre. Vigtigt at familielivet fungerer Jobbet som politiker på Christiansborg kan være hårdt og tidskrævende, men Venstrepolitikeren prioriterer stadig højt at få familielivet til at fungere. - Selvom man er politiker, skal der også være plads til at have en familie. Jeg tror i virkeligheden, vi får bedre politikere ud af, at man er et helt menneske, der også har en familie og giver plads til det, siger hun. - Politikere skulle gerne afspejle samfundet. Det duer ikke, at man har karrierepolitikere, der ikke har andet end politik i livet. Fordi alle de indtryk, man får i sin dagligdag ved eksempelvis at være en børnefamilie, det er jo også noget man kan bruge politisk. Og den viden synes jeg egentlig er ret vigtig at få med også, siger Marie Bjerre. Karriere og job kan kombineres Både Marie Bjerre og hendes mand, der er kaptajn i hæren insisterer på, at man i et moderne Danmark godt kan kombinere karriere og succes med familie. Lige nu går det fint, fordi Jan Holst Bjerre er på barsel. - Når jeg arbejder i Nordjylland, og Marie arbejder i København, så bliver det weekender, og de der festligheder på vores arbejde, der bliver vigtige for, at vi kan være sammen som familie, siger Jan Holst Bjerre. Marie Bjerre erkender, at det bliver en travl tid, når mandens barsel er slut. - Lige nu er Jan på barsel, men han kommer jo til at starte igen på sit arbejde, og vi har to små børn. Jeg tror, det næste års tid bliver hektisk for os på alle fronter, så der skal prioriteres, siger hun. -  Jeg er typen, der godt kan lide at have travlt, så det skræmmer mig egentlig ikke. Men jeg er godt klar over, at der nok bliver nogle gange, vi kommer til at melde noget fra for at få det til at passe sammen, lyder det fra Venstre-politikeren fra Aalborg.

Referat:
35-årige Marie Bjerre har siddet i Folketinget siden 2019, og hun insisterer sammen med sin mand på, at det kan lade sig gøre at være Christiansborg-politiker og have familie med to små børn. Tirsdag havde hun inviteret familien med til Folketingets åbning.